gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6402, del 22-11-2010 (2010/11184)

Notificació de liquidacions per taxes sanitàries a l'Hospital General de Castelló.
----------------------------------------------------------------------------------

### Dades del document

Número de DOGV
:   6402

Data del DOGV
:   22-11-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/11092


Organisme emissor
:   Conselleria de Sanitat

Tipus de document
:   Anunci

Notificació de liquidacions per taxes sanitàries a l'Hospital General de Castelló. [2010/11157]  
Segons que disposa l'article 112 de la Llei 58/2003, de 17 de desembre, General Tributària, i com que s'ha intentat la notificació a la persona interessada o al seu representant per dues vegades, sense que haja sigut possible per causes no imputables al centre gestor, es posa de manifest, mitjançant este anunci, que estan pendents de notificar les liquidacions per taxes sanitàries que s'especifiquen a continuació.  
Per tot això, dispose que els subjectes passius, obligats tributaris indicats anteriorment, o els seus representants ben acreditats, hauran de comparéixer en el termini de 15 dies naturals, comptadors des de l'endemà de la publicació d'esta resolució en el Diari Oficial de la Comunitat Valenciana, de dilluns a divendres, en l'horari de 9.00 a 14.00 hores, en el centre gestor Departament de Salut 02 - Hospital General de Castelló (av. de Benicàssim, s/n, 12289, Castelló de la Plana), a fi de practicar la notificació de l'acte esmentat.  
També s'advertix les persones interessades que, si no compareixen en el termini esmentat, la notificació s'entendrà com a feta amb caràcter general des de l'endemà del venciment del termini assenyalat per a comparéixer.  
València, 14 d'octubre de 2010.- El director general de Recursos Econòmics: Eloy Jiménez Cantos.
Diari Oficial de la Generalitat Valenciana


Sumari del DOGV 6303, del 05-07-2010 (2010/6421)

Notificació de la sentència dictada en el judici ordinari número 388/2008.
--------------------------------------------------------------------------

### Dades del document

Número de DOGV
:   6303

Data del DOGV
:   05-07-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/6421


Organisme emissor
:   Jutjat de Primera Instància Número 2 de València

Tipus de document
:   Edicte

Notificació de la sentència dictada en el judici ordinari número 388/2008. [2010/6421]  
Judici ordinari 000388/2008  
Demandant: entitat mercantil Vimatir, SL.  
Procurador: Onofre Marmaneu Laguía  
Demandada: María del Carmen Sánchez Climent.  
Juan Francisco Pérez Fortit, magistrat jutge del Jutjat de Primera instància número 2 de València, faig saber:  
Que en aquest Jutjat i amb el número de judici ordinari 000388/2008, a instàncies de la mercantil Vimatir, SL, representada pel procurador senyor Marmaneu Laguía, contra María del Carmen Sánchez Climent, consta la sentència dictada que té la dispositiva, literalment, com segueix:  
«Estime la demanda formulada pel procurador senyor Marmaneu, en nom de Vimatir, SL, contra María del Carmen Sánchez Climent i declare resolt el contracte de 2 de novembre de 2006, i condemne la demandada a pagar a l'actora la quantitat de 6.000 euros pel venciment anticipat del deute produït perquè la demandada ha incomplit el contracte subscrit entre les parts per a la instal·lació de les màquines recreatives amb data 2 de novembre de 2006 (annex, condició particular 1a) i que queden pendents de tornar de la bestreta de recaptacions de les màquines recreatives, més els interessos corresponents, i a pagar les costes.  
Cosa que es fa pública per mitjà d'aquest edicte, el qual s'inserirà en el Diari Oficial de la Comunitat Valenciana, perquè servisca de notificació de forma legal al demandat, actualment en parador ignorat.  
València, 26 de maig de 2010.- El secretari: Juan Francisco Pérez Fortit
Diari Oficial de la Generalitat Valenciana


Sumari del DOGV 6220, del 05-03-2010 (2010/2479)

Extracte de les bases de la convocatòria per a la provisió de tres places de policia local, categoria agent.
------------------------------------------------------------------------------------------------------------

### Dades del document

Número de DOGV
:   6220

Data del DOGV
:   05-03-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/2479


Data del document
:   24-02-2010

Organisme emissor
:   Ajuntament de Loriguilla

Tipus de document
:   Extracte

Descriptors 

:   * Loriguilla
    * concurs administratiu

Extracte de les bases de la convocatòria per a la provisió de tres places de policia local, categoria agent. [2010/2479]  
S'han publicat en el Butlletí Oficial de la Província de València número 45, de 23 de febrer de 2010, les bases de la convocatòria per a la provisió de tres places de l'escala bàsica de la policia local, categoria agent, incloses en l'oferta d'ocupació pública de l'any 2009.  
El termini de presentació d'instàncies serà de 20 dies, comptats a partir de l'endemà de la publicació de la convocatòria en el Boletín Oficial del Estado.  
Cosa que es fa pública perquè tots els interessats en prenguen coneixement.  
Loriguilla, 24 de febrer de 2010.- L'alcalde: José Javier Cervera Soria.
Diari Oficial de la Generalitat Valenciana


Sumari del DOGV 6356, del 16-09-2010 (2010/9574)

Notificació de la sentència dictada en el judici de divorci contenciós número 290/2009.
---------------------------------------------------------------------------------------

### Dades del document

Número de DOGV
:   6356

Data del DOGV
:   16-09-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/9574


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el judici de divorci contenciós número 290/2009. [2010/9574]  
Divorci contenciós 000290/2009-D  
De: Dania Josefina Mateo Arisnendy.  
Procurador: Francisco Javier García Mora.  
Contra: José Román Bernal Salgado.  
La secretària judicial Loreto Medina Aranda.  
En aquest procediment de divorci contenciós número 290/09-CR, seguit a instàncies Dania Josefina Mateo Arismendy, contra José Román Bernal Salgado, s'ha dictat la sentència que té la dispositiva que, literalment, és com segueix:  
«Dispositiva  
Estime de forma íntegra la demanda presentada pel procurador Francisco Javier García Mora, en nom i representació de Dania Josefina Mateo Arismendy, contra José Román Bernal Salgado, i per això:  
1. Es declara el divorci del matrimoni format per ambdós, amb tots els efectes legals.  
2. Queda dissolt el règim econòmic matrimonial existent.  
3. No condemne a costes cap de les parts.  
Contra aquesta sentència, que no és ferma, es pot interposar un recurs d'apel·lació davant de l'Audiència Provincial d'Alacant, que no suspendrà l'eficàcia de les mesures acordades (art. 774.5 LEC) i que s'haurà de preparar, si és el cas, davant d'aquest mateix Jutjat dins del termini dels cinc dies següents a la notificació (art. 455 i 457 LEC).  
Per a l'admissió del recurs caldrà que, quan es prepare, s'haja consignat la quantitat de 50 euros en el compte de dipòsits i consignacions d'aquest Jutjat (compte de Banesto número 0706 0000 02 0290 09). També pot realitzar-se la consignació mitjançant una transferència al número de compte 0030 3035 70 5659237953; caldrà indicar en la casella de selecció d'observacions el número 0706 0000 02 0290 09. Són eximits de la constitució del dipòsit per a recórrer aquells qui tinguen reconegut el dret d'assistència jurídica gratuïta (disposició addicional quinzena de la Llei Orgànica 6/1985, d'1 de juliol, del Poder Judicial).  
Aquesta és la meua sentència, de què s'ha de dur una testimoniança a les actuacions i s'ha d'enquadernar l'original, que pronuncie, mane i firme».  
I atés que el demandat esmentat, José Román Bernal Salgado, es troba en parador desconegut, expedisc aquest edicte a fi que li valga de notificació de forma deguda.  
Elx, 30 de juliol de 2010.- La secretària judicial: Loreto Medina Aranda.
Diari Oficial de la Generalitat Valenciana


Sumari del DOGV 6338, del 23-08-2010 (2010/8999)

RESOLUCIÓ de 20 de juliol de 2010, de la Direcció General de Producció Agrària, per la qual s'establixen els preus màxims que han de pagar els alumnes pels productes lactis acollits a l'ajuda al seu consum en centres escolars durant el curs escolar 2010-2011.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6338

Data del DOGV
:   23-08-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/8999


Data del document
:   20-07-2010

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * suport econòmic
    * llet
    * ajuda pública

RESOLUCIÓ de 20 de juliol de 2010, de la Direcció General de Producció Agrària, per la qual s'establixen els preus màxims que han de pagar els alumnes pels productes lactis acollits a l'ajuda al seu consum en centres escolars durant el curs escolar 2010-2011. [2010/8999]  
  
\* \* \* \* \*  
En l'article 102 del R(CE) 1234, del Consell, de 22 d'octubre de 2007, pel que es crea una organització comuna de mercats agrícoles i s'establixen disposicions especifiques per a determinats productes agrícoles (reglament únic per a les OCM), es recull la concessió d'una ajuda comunitària per al subministrament als alumnes de centres escolars de llet i determinats productes lactis a fi de fomentar el seu consum entre este estrat de la població.  
Esta ajuda es desplega en el R(CE) 657/2008, de la Comissió, de 10 de juliol de 2008, pel qual s'establixen disposicions d'aplicació del R(CE) 1234/2007 quant a la concessió de l'ajuda comunitària per al subministrament de llet i determinats productes lactis als alumnes de centres escolars.  
En l'article 4 d'este reglament, s'establix l'import unitari de l'ajuda segons les categories establides en el mateix reglament. Així mateix, en l'article 14 s'establix que, a fi de garantir que l'import de l'ajuda siga repercutit en el preu pagat pel beneficiari, els estats membres podran fixar els preus màxims que han de pagar-se per alumne en relació amb els diferents productes.  
En consideració a tot el que s'ha exposat, a la seguretat jurídica i el coneixement dels beneficiaris, i tenint en compte els preus proposats pels proveïdors de llet i productes lactis, resolc:  
S'establixen els preus màxims de referència que han de pagar els alumnes acollits a les ajudes al consum de llet i productes lactis en centres escolars durant el curs escolar 2010-2011, en les quanties que s'assenyalen a continuació per categoria i presentacions comercials.  
València, 20 de juliol de 2010.- La directora general de Producció Agrària: Laura Peñarroya Fabregat.
Diari Oficial de la Generalitat Valenciana


Sumari del DOGV 6188, del 20-01-2010 (2009/15194)

Informació pública sobre la pèrdua de la carta de pagament de la fiança número 462006M383.
------------------------------------------------------------------------------------------

### Dades del document

Número de DOGV
:   6188

Data del DOGV
:   20-01-2010

Secció del DOGV
:   V. ANUNCIS - C) ALTRES ASSUMPTES

Número del document
:   2009/15683


Data del document
:   17-12-2009

Organisme emissor
:   Conselleria d'Economia, Hisenda i Ocupació

Tipus de document
:   Informació Pública

Informació pública sobre la pèrdua de la carta de pagament de la fiança número 462006M383. [2009/15365]  
A causa de la pèrdua de l'original de la carta de pagament de la fiança número 181961E953 per import de 131,08 euros, a nom de Salicru, SA, Q81031962, a favor de la Conselleria de Sanitat.  
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances, resolc:  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria de la Direcció Territorial d'Economia i Hisenda a València. La fiança es tornarà al seu titular si, una vegada transcorreguts dos mesos des de la publicació de la pèrdua en el Diari Oficial de la Comunitat Valenciana, no s'hi produïx cap reclamació.  
València, 17 de desembre de 2009.- La directora territorial: Pilar Morant López.
Diari Oficial de la Generalitat Valenciana


Sumari del DOGV 6282, del 04-06-2010 (2010/6040)

Informació pública de la sol·licitud d'autorització i declaració en concret d'utilitat pública d'instal·lació elèctrica. Expedient número ATLINE/2010/93/46.
------------------------------------------------------------------------------------------------------------------------------------------------------------

### Dades del document

Número de DOGV
:   6282

Data del DOGV
:   04-06-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/6040


Organisme emissor
:   Conselleria d'Infraestructures i Transport

Tipus de document
:   Anunci

Informació pública de la sol·licitud d'autorització i declaració en concret d'utilitat pública d'instal·lació elèctrica. Expedient número ATLINE/2010/93/46. [2010/6040]
Als efectes previstos en l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, se sotmet a informació pública la sol·licitud d'autorització administrativa i la declaració en concret d'utilitat pública de la instal·lació elèctrica que s'indica:
Peticionari: Iberdrola Distribución Eléctrica, SAU.
Emplaçament de la instal·lació: terme municipal de Riola.
Documents sotmesos a informació pública:
- Projecte/avantprojecte. Denominació: modificació LAAT a 66 kV, simple circuit LA-175 entre el suport núm. 84 i el suport núm. 89 de la L-Alzira-Cullera. Riola - València.
- Relació dels béns i dels drets afectats.
Pressupost: 61.034,40 €.
El que es fa públic perquè se'n prenga coneixement i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en el Servici Territorial d'Energia, situat en Gregorio Gea, 27 de València, així com dirigir a l'esmentat Servici Territorial les al·legacions (en dos exemplars) que es consideren oportunes en el termini de vint dies comptadors a partir de l'endemà de la publicació d'este anunci.
Transcorregut el dit termini sense realitzar al·legacions, es considerarà que està d'acord, i que ha desistit del dret al tràmit corresponent. Això, sense perjuí de la interposició dels recursos que procedisquen contra la resolució definitiva del procediment, en els terminis legalment i reglamentàriament establits.
València, 3 de març de 2010.- El cap del Servici Territorial d'Energia: Enrique Climent Sirvent.
Diari Oficial de la Generalitat Valenciana


Sumari del DOGV 6232, del 24-03-2010 (2010/2810)

Informació pública del Projecte de Modificació del Pla Parcial San Luis.
------------------------------------------------------------------------

### Dades del document

Número de DOGV
:   6232

Data del DOGV
:   24-03-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/2810


Data del document
:   05-02-2010

Organisme emissor
:   Ajuntament de Torrevieja

Tipus de document
:   Anunci

Descriptors 

:   * Torrevieja
    * pla d'urbanisme
    * administració local

Informació pública del Projecte de Modificació del Pla Parcial San Luis. [2010/2810]  
Francisco Moreno Juárez, delegat d'Urbanisme de l'Ajuntament de Torrevieja, fa saber:   
Que la Junta de Govern Local, en sessió celebrada el dia 4 de febrer de 2010, va adoptar, entre altres, el següent acord:  
1r. Aprovar el Projecte de Modificació del Pla Parcial San Luis.  
2n. Sotmetre'l a informació pública per un període mínim d'un mes, anunciada en el Diari Oficial de la Comunitat Valenciana i en un diari no oficial d'àmplia difusió a la localitat. Durant aquest termini, el projecte diligenciat estarà depositat per a la consulta pública a l'Ajuntament.  
Torrevieja, 5 de febrer de 2010.- El delegat d'Urbanisme: Francisco Moreno Juárez.
Diari Oficial de la Generalitat Valenciana


Sumari del DOGV 6274, del 25-05-2010 (2010/4911)

Notificació de la sentència dictada en el judici de divorci contenciós número 36/2009.
--------------------------------------------------------------------------------------

### Dades del document

Número de DOGV
:   6274

Data del DOGV
:   25-05-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/4911


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el judici de divorci contenciós número 36/2009. [2010/4911]  
Divorci contenciós 000036/2009   
Part demandant: Pedro Eugenio Acosta Gómez.   
Part demandada: Héctor Julio Monteiro Mosqueira.   
Sobre: divorcis no consensuats.   
En el judici a què es fa referència s'ha dictat la resolució que té el text que, literalment, és com segueix:  
«Dispositiva  
Estime la demanda formulada per Pedro Eugenio Olmos Martínez, contra Héctor Julio Monteiro Mosqueira pel que fa a la dissolució del vincle matrimonial, i el declare resolt o adjudique l'habitatge siti a l'avinguda Burjassot, número 12, 1r, 4a, a Pedro Eugenio Acosta Gómez.  
Una vegada siga ferma aquesta resolució, comuniqueu-ho a l'encarregat del Registre Civil de València on conste la inscripció del matrimoni.  
Notifiqueu aquesta resolució de forma legal a les parts de conformitat amb les normes de l'article 248.4 de la Llei Orgànica del Poder Judicial, i es fa saber que contra aquesta sentència es pot interposar recurs d'apel·lació dins del termini de cinc dies a partir de la notificació corresponent davant d'aquest Jutjat i per al seu coneixement per l'Audiència Provincial de València.  
Aquesta és la meua sentència, que pronuncie, mane i firme».   
La sentència anterior va ser llegida i publicada per la jutgessa que la va dictar en el dia de la seua data, mentre celebrava audiència pública i estava present el secretari. València, data anterior. En done fe.   
Atés que es desconeix el domicili o la residència actuals de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de sentència a Héctor Julio Monteiro Mosqueiro.   
València, 22 d'abril de 2010.- El secretari judicial: Rafael Roselló Sobrevela.
Diari Oficial de la Generalitat Valenciana


Sumari del DOGV 6366, del 30-09-2010 (2010/10581)

Notificació del requeriment de pagament i de l'advertència de llançament. Expedient número V-DAFP-244/10.
---------------------------------------------------------------------------------------------------------

### Dades del document

Número de DOGV
:   6366

Data del DOGV
:   30-09-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/10809


Organisme emissor
:   Institut Valencià d'Habitatge, SA

Tipus de document
:   Anunci

Notificació del requeriment de pagament i de l'advertència de llançament. Expedient número V-DAFP-244/10. [2010/10371]  
En compliment del que disposen els articles 59.5 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, mitjançant aquesta notificació es fa saber a l'interessat que s'indica el requeriment de pagament i l'advertència de llançament de l'expedient administratiu ressenyat més avall.  
L'interessat, per a coneixement i constància del contingut íntegre de l'expedient, podrà comparéixer a les oficines de l'Institut Valencià d'Habitatge, SA, a la avinguda de la Plata, número 50, baixos, de València, en horari de 09.00 a 14.00 hores, de dilluns a divendres, excepte festius, i disposa d'un termini, a tal fi, de 30 dies.  
Expedient: V-DAFP-244/10.  
Codi de l'immoble: 8127333838.  
Adreça: Grupo José Sales, número 6, bloc F, escala. 2, porta 4.  
Població: Algemesí.  
Adjudicatari: Verónica Lleó Bayona.  
Règim de cessió: arrendament.  
Data de requeriment: 09.09.2010.  
Valencia, 23 de setembre de 2010.- El cap d'Administració i Inspecció del Centre de Gestió d'Habitatge Públic: Fernando Maldonado Pla.
Diari Oficial de la Generalitat Valenciana


Sumari del DOGV 6298, del 28-06-2010 (2010/6936)

RESOLUCIÓ de 3 de juny de 2010, de l'Institut Valencià de Finances, per la qual es fixa el tipus d'interés que meritaran els bons de l'IVF tipus variable venciment 3.12.2014.
------------------------------------------------------------------------------------------------------------------------------------------------------------------------------

### Dades del document

Número de DOGV
:   6298

Data del DOGV
:   28-06-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/6936


Data del document
:   03-06-2010

Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 3 de juny de 2010, de l'Institut Valencià de Finances, per la qual es fixa el tipus d'interés que meritaran els bons de l'IVF tipus variable venciment 3.12.2014. [2010/6936]  
En virtut del que preveu l'apartat 2 de la Resolució de 24 de novembre, de l'Institut Valencià de Finances, per la qual s'anuncia una emissió de bons de l'Institut Valencià de Finances a tipus d'interés variable, venciment 3 de desembre del 2014, a efectes de determinar el tipus d'interés nominal anual aplicable a cada període de meritació d'interessos,  
L'Institut Valencià de Finances fa públic:  
1. El tipus euribor a tres mesos corresponent al dia 1 de juny de 2010, conforme es definix en l'apartat 2 de la Resolució de 24 de novembre, ha sigut el 0,702 per 100.  
2. En conseqüència, el tipus d'interés nominal anual aplicable en l'emissió de bons IVF tipus variable, venciment 3 de desembre del 2014, en el període de meritació d'interessos que s'inicia el 3 de juny de 2010 (inclòs) i finalitza el 3 de setembre de 2010 (exclòs), serà de l'1,482 per 100.  
València, 3 de juny de 2010.- El director general: Jorge Vela Bargues.